Diari Oficial de la Generalitat Valenciana


Sumari del DOGV 9549, del 08-03-2023 (2023/2119)

RESOLUCIÓ de 24 de febrer de 2023, de la Direcció General de Medi Natural i d'Avaluació Ambiental, per la qual s'ordena la publicació de la Sentència número 200/2022, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9549

Data del DOGV
:   08-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2119


Data del document
:   24-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * legislació
    * muntanya protegida

RESOLUCIÓ de 24 de febrer de 2023, de la Direcció General de Medi Natural i d'Avaluació Ambiental, per la qual s'ordena la publicació de la Sentència número 200/2022, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.  
 [2023/2119]  
Vista la interlocutòria de la Secció Primera de la Sala Contenciosa Administrativa del Tribunal Suprem de data 11 de gener de 2023, que inadmet a tràmit el recurs de cassació núm. 4674/2022, interposat contra la resolució dictada per la Sala del Tribunal Superior de Justícia de la Comunitat Valenciana, dictada en el recurs contenciós administratiu número 88/2019, interposat per la mercantil Lafargeholcim España, SAU, contra el Decret 39/2019, de 15 de març, del Consell, de declaració com a paratge natural municipal de l'enclavament denominat Romeu, en el terme municipal de Sagunt.  
En compliment del que s'estableix en els articles 103 i 104 de la Llei 29/1998, de 13 de juliol, reguladora de la jurisdicció contenciosa administrativa, escau efectuar el que es disposa en la sentència esmentada, per la qual cosa, de conformitat amb l'article 70 de la Llei 5/1983, de 30 de desembre, del Consell, i l'article 127 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Ordenar la publicació de la part dispositiva de la Sentència número 200/2022, de 31 de març, de 2023, del Tribunal Superior de Justícia de la Comunitat Valenciana, Sala Contenciosa Administrativa, Secció Primera, ja declarada ferma, la part dispositiva de la qual diu:  
«Decidim 1) 1. S'estima el recurs contenciós administratiu interposat per la mercantil Lafargeholcim España, SAU, contra el Decret 39/2019, de 15 de març, del Consell, de declaració com a paratge natural municipal de l'enclavament Romeu, en el terme municipal de Sagunt (Diari Oficial de la Generalitat Valenciana 8517, 29.03.2019), i també la seua correcció d'errades, de 7 de maig de 2019 (DOGV 8542, 07.05.2019). 2. S'anul·la i es deixa sense efecte el decret esmentat, per ser contrari a dret. 3. No fer expressa la imposició de costes processals».  
  
A l'empara del que s'estableix en l'article 72.2 de la Llei 29/1988, de 13 de juliol, de la jurisdicció contenciosa administrativa, aquesta sentència produirà efectes des del dia de la publicació en el Diari Oficial de la Generalitat Valenciana.  
  
València, 24 de febrer de 2023.- El director general de Medi natural i d'Avaluació Ambiental: Julio Ramón Gómez Vivó.